SET ปิดเช้าวูบ 12 จุด วิตกยอดผู้ติดเชื้อ”โควิด-19″พุ่ง-น้ำมันร่วง จับตาแนวรับ 1,070 จุด
SET ปิดเช้าวูบ 12 จุด วิตกยอดผู้ติดเชื้อ"โควิด-19"พุ่ง-น้ำมันร่วง จับตาแนวรับ 1,070 จุด โดยดัชนีช่วงเช้าปิดที่ระดับ 1,087.98 จุด ลดลง 11.78 จุด หรือ 1.07% มูลค่าการซื้อขาย 2.13 หมื่นล้านบาท
30 มี.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,087.98 จุด ลดลง 11.78 จุด หรือ 1.07% มูลค่าการซื้อขาย 2.13 หมื่นล้านบาท
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้อ่อนตัวลงตามตลาดหุ้นภูมิภาคเอเชียที่ติดลบมาก เหมือนอย่างดาวโจนส์ที่ร่วงไปมากเมื่อวันศุกร์ที่ผ่านมา รับแรงกดดันจากจำนวนผู้ติดเชื้อไวรัสโควิด-19 ที่เพิ่มขึ้นมากในสหรัฐฯ และเผชิญ Sell on fact หลังจากตอบรับมาตรการเยียวยาผลกระทบทางเศรษฐกิจจากไวรัสโควิด-19 วงเงิน 2 ล้านล้านเหรียญสหรัฐฯ ไปเรียบร้อยแล้ว
นอกจากนี้ ตลาดฯรับแรงกดดันจากราคาน้ำมันที่ร่วงแรงด้วย ซึ่งกลุ่มประเทศผู้ส่งออกน้ำมัน (โอเปก) ก็จะสิ้นสุดข้อตกลงการลดกำลังการผลิตในวันพรุ่งนี้ หลังจากนั้นก็จะกลับมาผลิตเหมือนเดิม ทำให้วิตก Supply ที่จะเพิ่มขึ้นอีก อย่างไรก็ดี คาดว่าราคาน้ำมันคงจะปรับตัวลงไม่มากแล้ว เนื่องจากราคาน้ำมันปัจจุบันก็ใกล้ระดับต้นทุนของผู้ผลิตหลายราย
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่ง Sideway ถึง Sideway Down โดยมีแนวรับ 1,070-1,050 จุด ส่วนแนวต้าน 1,100-1,120 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM     มูลค่าการซื้อขาย  1,698.73 ล้านบาท  ปิดที่   18.90 บาท เพิ่มขึ้น 0.30 บาท
PTT     มูลค่าการซื้อขาย  1,515.45 ล้านบาท  ปิดที่   29.25 บาท ลดลง  0.75 บาท
AOT     มูลค่าการซื้อขาย    921.38 ล้านบาท  ปิดที่   49.75 บาท ลดลง  0.75 บาท
KBANK   มูลค่าการซื้อขาย    914.42 ล้านบาท  ปิดที่   85.75 บาท ลดลง  3.50 บาท
ADVANC  มูลค่าการซื้อขาย    901.78 ล้านบาท  ปิดที่  199.50 บาท เพิ่มขึ้น 0.50 บาท